Diari Oficial de la Generalitat Valenciana


Sumari del DOGV 4606, del 13-10-2003 (2003/10706)

RESOLUCIÓ de 2 d'octubre de 2003, de la Direcció General de Personal Docent de la Conselleria de Cultura, Educació i Esport, per la qual es modifica la Resolució de 26 de maig de 2003, que va resoldre amb caràcter definitiu el concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional, professors d'Escoles Oficials d'Idiomes, Catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per Resolució de 7 d'octubre de 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4606

Data del DOGV
:   13-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10294


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 2 d'octubre de 2003, de la Direcció General de Personal Docent de la Conselleria de Cultura, Educació i Esport, per la qual es modifica la Resolució de 26 de maig de 2003, que va resoldre amb caràcter definitiu el concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional, professors d'Escoles Oficials d'Idiomes, Catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per Resolució de 7 d'octubre de 2002. [2003/X10832]
  
Mitjançant Resolució de 7 d'octubre de 2002 d'esta Direcció General (Diari Oficial de la Generalitat Valenciana de 28 d'octubre), es va convocar el concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional, professors d'escoles oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny.
  
El dit concurs, convocat de conformitat amb el que establix la disposició addicional novena, punt 1, de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.112/1998, de 2 d'octubre, té àmbit nacional i, en conseqüència, hi van poder participar els funcionaris de carrera dels cossos docents afectats que reunien els requisits, qualsevol que fóra l'administració educativa de què depengueren.
  
La tramitació del procediment es va ajustar al que establix l'Orde d'1 d'octubre de 2002, del Ministeri d'Educació, Cultura i Esport, per la qual s'establixen normes procedimentals aplicables als concursos de trasllats d'àmbit nacional que han de convocar-se durant el curs 2002/2003 per a funcionaris dels cossos docents a què es referix la Llei Orgànica d'Ordenació General del Sistema Educatiu. Pàgines (BOE núm. 238, de 4 d'octubre de 2002), que en l'article tercer establix que «els participants, qualsevol que siga el contingut de les seues peticions, hauran de presentar una única instància que es dirigirà a l'òrgan que es determine en la convocatòria que efectue l'administració educativa a l'àmbit de gestió de la qual pertanga el centre o plaça des del qual hi participa», és per això que, en definitiva, la gestió, la baremació i la resta d'actes de tràmit dels concursos els realitza l'administració educativa en la qual es troba destinat el participant.
  
Amb posterioritat a la resolució definitiva del concurs de trasllats, la Direcció General de Gestió de Personal del Departament d'Educació i Ciència de la Diputació General d'Aragó publica en el Boletín Oficial de Aragón de 27 de juny de 2003, número 77, una correcció d'errors a la seua Resolució de 28 de maig, per la qual es va resoldre el concurs de trasllats d'eixa Comunitat, en què s'admet la renúncia del funcionari del cos de professors de Música i Arts Escèniques d'eixa Comunitat, Víctor Segura Alemany, per la qual cosa, segons les bases de la seua convocatòria, queda sense efecte la seua participació en el procediment.
  
Atés que el mencionat professor va resultar adjudicatari del lloc núm. 717387, de l'especialitat d'Oboé (Cod. 6B8), en el Conservatori Professional de Música Josep Climent, de la localitat d'Oliva, en la Resolució de 26 de maig d'esta Direcció General, i que la modificació de la resolució del concurs realitzada pel Departament d'Educació i Ciència de la Diputació General d'Aragó deixa buida de contingut l'adjudicació de la plaça del professor d'Oboé, que al tindre's per desistit en el concurs romandrà en la seua anterior destinació en la Comunitat aragonesa, és per això que correspon modificar la resolució dictada.
  
En virtut d'això, esta Direcció General ha resolt:
  
Primer
  
Modificar l'annex I de la Resolució de 26 de maig de 2003, de la Direcció General de Personal de la Conselleria de Cultura i Educació, mitjançant la qual resol amb caràcter definitiu el concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional, professors d'escoles oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny convocat per Resolució de 7 d'octubre de 2002, pel que fa al nomenament de Víctor Segura Alemany en el lloc núm. 717387, de l'especialitat d'Oboé (Cod. 6B8), en el Conservatori Professional de Música Josep Climent, de la localitat d'Oliva, deixant-lo sense efecte.
  
Segon
  
Deixar desert el lloc núm. 717387, de l'especialitat d'Oboé (Cod. 6B8), en el Conservatori Professional de Música Josep Climent, de la localitat d'Oliva.
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la publicació o interposar directament recurs contenciós administratiu davant el Jutjat Contenciós Administratiu de València en el termini de dos mesos comptats a partir de l'endemà de la publicació.
  
València, 2 d'octubre de 2003.- El director general de Personal Docent: José Antonio Rovira Jover.
  
c) NOMENAMENTS, CESSAMENTS,
  
SITUACIONS I INCIDÈNCIES
  
1. Administració territorial de la Generalitat Valenciana
  
Conselleria de Justícia i Administracions Públiques